لای خۆیەوە، وەیسی سەعید ئەندامی پەرلەمانی كوردستان بە زاری كرمانجی راگەیاند 16ی ئۆكتۆبەری 2017 بەروارێكی رەش و شوومە لە مێژوویی گەلی كوردستان، كە چەند كەسێك لەناو لایەنێكی سیاسی كوردستان رێكەوتنێكی ژێربەژێریان كرد و خیانەتیان لە كوردستان كردو لەپێناوبەرژەوەندی گیرفانی خۆیان شاری كەركووك وچەندشوێنێكی ترهەرزان فرۆش كرا، جگە لەوەی خیانەتی 16ی ئۆكتۆبەر بووە هۆی شەهید و برینداربوونی ژمارەیەك لە پێشمەرگە و هاووڵاتیانی دانیشتووی ناوچە كوردستانییەكانی دەرەوەی ئیدارەی هەرێمی كوردستان، لە هەمانكاتدا بووە ماییەی ئەوەی كە زیاتر لە سەدەیەك بەخوێن وخەبات بەدەست هاتبوو بە چەند كاتژمێرێك لەدەستی بدەین، بەڵام لەگەڵ ئەمەشدا نە یانتوانی ئیرادەی گەلی كوردستان بڕوخێنن .